Noch da Besitznohm vo da Kapregion duach hollendische Seefoara unta eanan Kapitein Jan van Riebeeck im Joar 1652, san de eiropejischn Kolonialistn af duat scho osessige Nama-Stemm troffn. Duach an Nochzug vo weidan Siadlan, ned nua aus Holland, sondan vasteakt aa aus Deitschland und Frankreich, hod af de nei eigrichtetn Farmen zweng Orbatskreft gebm. Wei de Beziahung zweisch de burischn Farma und de Nama zeascht friedlich worn, ham si de Nama im Umfejd vo de Farmen niadaglossn und san Farmorbata worn. Se ham de Sproch und de Breich gleant. Und weis bei de Siadla am Ofang zweng Fraun gebm hod, hods aa Beziahunga zwischen Nama-Fraun und Burn gebm.